Másfél millió forintos bírságot szabott ki az NVB a JESZ-re
A JESZ más jelölõ szervezetek jelöltjeit jelenítette meg a plakátjain.
Másfél millió forintos bírságot szabott ki a Nemzeti Választási Bizottság (NVB) a Jólét és Szabadság Demokrata Közösségre (JESZ), mert más jelölõ szervezetek jelöltjeit jelenítette meg a plakátjain. A testület pénteki ülésén 17:2 arányban döntött a jogsértés megállapításáról és a bírság kiszabásáról.
Az NVB-hez Szabó Tímea, a balodali összefogás jelöltje fordult kifogással azért, mert a JESZ plakátjain mások mellett az õ fényképe is szerepel, de ehhez nem járult hozzá.
Szabó Tímea beadványában azt írta, fényképe feltüntetése a plakátokon "egyértelmûen azt a hamis üzenetet közvetíti a választóknak" hogy õ a JESZ jelöltje vagy támogatója lenne. Szerinte a történtek "különösen súlyosan" sértik a választások tisztaságát, hiszen egyszerre alkalmas a választók megtévesztésére és egyúttal tisztességtelen politikai elõny szerzésére.
Jelezte, tudomása szerint a plakátból, melyen mások mellett Pokorni Zoltán fideszes politikus is szerepel országosan összesen 400-at helyeztek ki. A plakáton a JESZ neve és logója felett a "Hiszünk a szeretet és összefogás erejében" - felirat olvasható.
A tagok túlnyomó többsége egyetértett azzal, hogy jogsértés történt, csak abban voltak eltérõ álláspontok, hogy a bírság összege mekkora legyen; végül a maximálisan kiszabható bírságról hoztak határozatot.